Ռութ Հումբել

Ռութ Հումբել (, ), շվեյցարացի քաղաքական գործիչ (Շվեյցարիայի Քրիստոնեա-դեմոկրատական ժողովրդական կուսակցություն), Շվեյցարիայի դաշնային ժողովի անդամ։ Երեք անգամ (1978, 1981 և 1985 թվականներին) դարձել է բրոնզե մեդալակիր սպորտային  կողմնորոշման էստաֆետի աշխարհի առաջնությունում։

Անձնական կյանք 
Ռութն իր ընտանիքի հետ ապրում է Շվեյցարիայի  քաղաքում։ Ամուսնացած է պատմաբան դոկտոր Բիթ Նյոֆի հետ։ Ունի երկու երեխա՝ Ֆլավիան (ծն.՝ 1991) և Ֆաբիան (ծն.՝ 1994)։ Ամուսնությունից հետո նա փոխել է իր ազգանունը՝ դառնալով Հումբել Նյոֆ։

Սպորտային կարիերա 
Հումբելը 5 անգամ դարձել է սպորտային կողմնորոշման Շվեյցարիայի չեմպիոն։ 1975-1987 թվականներին եղել է երկրի ազգային հավաքականի անդամ, յոթ անգամ մասնակցել է աշխարհի առաջնություններին։

1976 թվականին Շոտլանդիայի Ավիմոր (Aviemore) քաղաքում անցկացված աշխարհի առաջնությունում անհատական մրցատարածությունում զբաղեցրել է 19-րդ տեղը։ Երկու տարի անց Կոնգսբերգում կայացած հաջորդ առաջնությունում Հումբելը հանդես է եկել անհատական մրցատարածությունում, որտեղ փոխանցումավազքում 13-րդն է եղել։ Բրոնզե մեդալը համառ պայքարում նվաճել է Շվեյցարիայի հավաքականը՝ զիջելով Ֆինլանդիայի ու Շվեդիայի հավաքականներին ու ընդամենը երկու վայրկյան առաջ անցնելով Նորվեգիայի ընտրանուց։ Ռութ Հումբելի կողքին էստաֆետային թիմում վազել են Ռութ Բաումբերգերը (առաջին փուլում) և Հաննի Ֆրայսը (եզրափակիչ երրորդ փուլում)։

1979 թվականին Ֆինլանդիայի Տամպերե քաղաքում կայացած աշխարհի առաջնությունում Հումբելը 25-րդն է եղել անհատական մրցատարածությունում և զբաղեցրել է հինգերորդ տեղը թիմային փոխանցումավազքում։

1981 թվականի աշխարհի առաջնությունը կայացել է Շվեյցարիայի Թուն քաղաքում՝ Հումբելի հայրենիքում։ Այստեղ Հումբելն անհատական մրցատարածությունում ցույց է տվել աշխարհի առաջնությունում իր լավագույն արդյունքը՝ գրավելով չորրորդ տեղը։ Շվեյցարիայի կանանց փոխանցումավազքի թիմը (Ռութ Շմիդտ, Անելիս Մայեր, Իրենա Բուխեր և Ռութ Հումբել) զբաղեցրել է երրորդ տեղը՝ զիջելով Շվեդիային և Ֆինլանդիային։ 

Հունգարիայում, 1983 թվականի առաջնությունում, նա ցույց է տվել 31-րդ արդյունքը անհատական տարածությունում և գրավել հինգերորդ տեղը փոխանցումավազքում։ Երկու տարի անց ավստրալական Բենդիգոյում գրավել է 28-րդ տեղը անհատական ծրագրում և նվաճել բրոնզ փոխանցումավազքի թիմի կազմում։ Վերջին անգամ աշխարհի առաջնությունում հանդես է եկել 1987 թվականին, երբ աշխարհի առաջնությունն անցկացվել է Ֆրանսիայում։ Ռութ Հումբելը զբաղեցրել է 18-րդ տեղը անհատական ծրագրում և վեցերորդ տեղը փոխանցումավազքում։

Մասնակցել է վետերանների խմբի սպորտային կողմնորոշման մրցումներին։

Հաղթել է W50 խմբի 2010 թվականի վետերանների աշխարհի առաջնությունում ինչպես երկար տարածություններում, այնպես էլ սպրինտում։

Քաղաքական կարիերա 
1978-1981 թվականներին աշխատել է որպես տարրական դպրոցի ուսուցիչ։ 1982-1987 թվականներին սովորել է Ցյուրիխի համալսարանի իրավագիտության ֆակուլտետում։ 1981-2003 թվականներին Ռութ Հումբելը եղել է Արգաու կանտոնի () խորհրդարանի անդամ ()։ 2003 թվականին ընտրվել է Շվեյցարիայի Ազգային խորհրդի անդամ (Շվեյցարիայի խորհրդարանի ստորին պալատ) և կրկին վերընտրվել 2007 թվականին։ Ազգային խորհրդում ներկայացրել է Արգաու կանտոնը և Շվեյցարիայի Քրիստոնեա-դեմոկրատական ժողովրդական կուսակցությունը, եղել է Սոցիալական ապահովության և առողջապահության հանձնաժողովի () և Պետական քաղաքական հանձնաժողովի անդամ (Staatspolitische Kommissionen)։

Ծանոթագրություններ

Արտաքին հղումներ 
 Ruth Humbel on the website of the Federal Assembly of Switzerland
 

Շվեյցարիայի կին քաղաքական գործիչներ
Շվեյցարացի մարզիկներ
Շվեյցարիայի քաղաքական գործիչներ